**Grozījumu Ministru kabineta 2006.gada 21.novembra**

 **noteikumos Nr.966 „Kārtība, kādā militārās aviācijas**

**gaisa kuģi veic lidojumus Latvijas Republikas gaisa telpā”**

 **projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par aviāciju” 117.pants. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Notikumi Ukrainā ir būtiski mainījuši drošības situāciju Eiropā, ietekmējot arī valsts aizsardzības politiku. Reaģējot uz situāciju, Ziemeļatlantijas līguma organizācija (NATO) ir izstrādājusi kolektīvo saistību pastiprināšanas priekšlikumus Alianses dalībvalstīs, tajā skaitā arī Latvijā. To ietvaros vairākas NATO dalībvalstis ir nosūtījušas un piedāvājušas arī nākotnē nosūtīt Baltijas gaisa telpas aizsardzības un patrulēšanas (*Air Policing*) misijai papildu lidaparātus.Grozījumi paredz izveidot normatīvo bāzi (*nacionālo izņēmumu militārās aviācijas gaisa kuģu ātruma ierobežojumiem vispārējās gaisa satiksmes ietvaros*), lai NATO dalībvalstu gaisa kuģi, kas veic Baltijas gaisa telpas aizsardzības un patrulēšanas (*Air Policing*) misiju, varētu veikt lidojumus saskaņā ar vizuālo lidojumu noteikumiem (tas nepieciešams mācību iespēju pilnveidošanai un pilotu kvalifikācijas uzturēšanai). Grozījumi attieksies ne tikai uz NATO dalībvalstu gaisa kuģiem, kas veic Baltijas gaisa telpas aizsardzības un patrulēšanas (*Air Policing*) misiju, bet arī uz citiem NATO un Eiropas Savienības (ES) militārās aviācijas gaisa kuģiem, kas piedalās kopējās mācībās Latvijas Republikas gaisa telpā. Grozījumi arī paredz noteikt drošuma prasības militārās aviācijas gaisa kuģiem, veicot lidojumus vispārējās gaisa satiksmes ietvaros. Normatīvo aktu pilnveidošana atvieglos sabiedroto iesaisti Baltijas gaisa telpas patrulēšanā, kā arī veicinās veiksmīgāku aizsardzības uzdevumu īstenošanu.*Projekta 1.punkts paredz aizstāt noteikumu 3.punktā ietverto atsauci uz 1944.gada 7.decembra Konvenciju par starptautisko civilo aviāciju (turpmāk – Konvencija) ar atsauci uz Komisijas 2012. gada 26. septembra Īstenošanas regulu (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010 (turpmāk – Regula Nr. 923/2012). Eiropas Savienībā, lai nodrošinātu vienotas lidojumu noteikumu prasības, Konvencijas 2.pielikumu „Lidojumu noteikumi” iekļāva Regulā Nr. 923/2012. Taču, tā kā Regulas Nr. 923/2012 prasības tiek piemērotas no 2014.gada 4.decembra, arī projekta 1.punkta spēkā stāšanās ir nosakāma ar 2014.gada 4.decembri. Līdz šā projekta 1.punkta spēkā stāšanās brīdim militārās aviācijas gaisa kuģi lidojumus (attiecībā uz vispārējo gaisa satiksmi) gaisa telpā veic saskaņā ar Konvencijas (tieši 2.pielikuma) prasībām.**Projekta 3.2 izpratnē vizuālie lidojumi līdz šā projekta 1.punktā spēkā stāšanās brīdim notiek atbilstoši Konvencijas 2.pielikuma 4.nodaļas prasībām, pēc šā projekta 1.punktā spēkā stāšanās – atbilstoši Regulas Nr. 923/2012 SERA.5005.punktā noteiktajām prasībām.* |
| 3. | Projekta izstrādē iesaistītās institūcijas | Aizsardzības ministrija, Nacionālie bruņotie spēki, VA „Civilās aviācijas aģentūra”, VAS „Latvijas gaisa satiksme” |
| 4. | Cita informācija | Pēc grozījumu spēkā stāšanās VA „Civilās aviācijas aģentūra” saskaņā ar Ministru kabineta 2008.gada 22.septembra noteikumiem Nr.775 „Aeronavigācijas informācijas sagatavošanas un izplatīšanas kārtība” sagatavos grozījumus aeronavigācijas informācijas publikācijā civilajiem un militārajiem gaisa telpas lietotājiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sabiedrības līdzdalība nemainīs projekta būtību. |
| 2. | Tiesiskā regulējuma ietekme uz tautsaimniecību un administratīvo slogu | Nav attiecināms  |
| 3. | Administratīvo izmaksu monetārs novērtējums | Nav attiecināms  |
| 4. | Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav |
| 2. | Atbildīgā institūcija | Nav attiecināms  |
| 3. | Cita informācija | Nav |

|  |  |
| --- | --- |
| V. Tiesību akta projekta atbilstība Latvijas Republikas starptautiskajām saistībām | *Attiecībā uz militārās aviācijas gaisa kuģu lidojumiem tiek ieviesta Eiropas Savienības Komisijas 2012. gada 26. septembra Īstenošanas regula (ES) Nr. 923/2012, ar ko nosaka vienotus lidojumu noteikumus un ekspluatācijas normas aeronavigācijas pakalpojumiem un procedūrām un ar ko groza Īstenošanas regulu (ES) Nr. 1035/2011 un Regulas (EK) Nr. 1265/2007, (EK) Nr. 1794/2006, (EK) Nr. 730/2006, (EK) Nr. 1033/2006 un (ES) Nr. 255/2010* |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Nav attiecināms (projekts izstrādāts, ņemot vērā valsts aizsardzības operacionālās prasības un mērķus). |
| 2. | Sabiedrības līdzdalība projekta izstrādē | Nav attiecināms  |
| 3. | Sabiedrības līdzdalības rezultāti | Nav attiecināms  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, Nacionālie bruņotie spēki, VA „Civilās aviācijas aģentūra”, VAS „Latvijas gaisa satiksme” |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Līdz ar mācību un vingrinājumu intensitātes pieaugumu Latvija nodrošinās pietiekamu gaisa telpas izmantošanas elastību lidojumu nodrošināšanai saskaņā ar vizuālo lidojumu noteikumiem. Tiks paaugstināta valsts un sabiedrības drošība. |
| 3. | Cita informācija | Nav |

Anotācijas III sadaļa – projekts šīs jomas neskar.

Aizsardzības ministrs R.Vējonis

Vīza: valsts sekretārs J.Sārts

09.06.2014

764

Edgars Svarenieks

Aizsardzības ministrijas Krīzes vadības departamenta

Civilmilitārās sadarbības nodaļas vadītājs

tālr.: 67335029, fakss: 67335037,

e-pasta adrese: edgars.svarenieks@mod.gov.lv